Elokuussa 2011 Kölnissä järjestettiin Dota 2 -strategiapelin turnaus.
Turnauksen palkintopotti oli aikansa suurin
ja se veti mukaansa ammattilaispelaajia maailman joka kolkasta.
Kyllä, nyt se on varmistettu.
1,6 miljoonan dollarin palkintopotti!
Tarkistan asian siltä varalta, jos he ovatkin muuttaneet sitä vielä.
Miljoona Yhdysvaltain dollaria ensimmäisiksi tulleille. Eli siis voittajille.
Miljoona dollaria Dotassa voittamisesta!
Todella iso juttu. Turnaussivu on jo netissä. Dota 2.com
Todella iso juttu. Turnaussivu on jo netissä. Dota2.com
Päivitämme sivumme seuraavan 24 tunnin ajaksi
Dotan pelaaminen teki minusta aikuisen.
Tällaisina hetkinä, kun nouset sille suurelle lavalle,
ja edustat siellä omaa maatasi.
Voitat palkinnon.
Sitä tyytyväisyyttä ja saavutuksen tunnetta ei voi saada muualta.
En ole koskaan katunut sitä. Pelaaminen on jotain, mitä teen ylpeydellä.
Minua voi kai kutsua pelaajaksi, mutta sillä on minulle erilainen merkitys.
Kivun voi unohtaa uppoutumalla johonkin täysin.
Esimerkiksi tietokonepeleihin.
Minulle ne olivat kaikki kaikessa.
Tämä on urani. Valitsin tämän tien jo kauan aikaa sitten.
Mielestäni onnistuminen tuntuu aina perustuvan muiden mielipiteisiin.
Ajatelkoot muut mitä haluavat.
On tärkeää tehdä asioita, joista todella välittää.
Koska ne ovat intohimosi. Ja intohimojen eteen pitää nähdä vaivaa.
Teillä on 7 minuuttia aikaa laittaa kaikki valmiiksi ennen peliä.
Tämä oli ensimmäinen kerta, kun halusin ottaa jotain vakavasti ja tehdä jotain positiivista.
10 vuotta sitten moni ei ollut kuullutkaan kilpailullisesta pelaamisesta.
Kavereita vastaan pelattiin huvikseen. Ehkä joskus kahvikupista tai vastaavasta.
Kun itse aloitin pelaamisen, panoksena oli korillinen kaljaa voittajalle.
Ihan oikeasti.
Sitten verkkopelit tulivat kuvioihin.
Tähtäimessä ei ollutkaan enää olla ainoastaan naapuruston paras.
Tähtäimessä oli olla maailman paras.
Ja se vei kilpapelaamisen täysin uusiin ulottuvuuksiin.
Dota toimi edelläkävijän asemassa.
Dota on tavallaan yhdistelmä jalkapalloa ja shakkia.
Näin ehkä yrittäisin kuvailla Dotaa asiaan perehtymättömille.
Näin ainakin kuvailin sitä vanhemmilleni.
Dota on impulsiivinen peli.
Oma viiden hengen joukkueesi taistelee toista viiden hengen joukkuetta vastaan.
Jokainen pelaaja ohjaa yhtä yksikköä.
Ja pelin tarkoituksena on tuhota vihollisten päärakennus, jota kutsutaan "Muinaislinnoitukseksi".
Kaikki muu siinä välissä on pelkkää upeaa sisältöä.
Voit valita 100 eri sankarista jonkun, jolla pelaat 99 muuta mahdollista sankaria vastaan.
Mahdollisuudet ovat rajattomat, eikä hupi lopu koskaan.
Ja vaikka pelikenttä säilyy samana joka pelikerralla,
peli ei koskaan käy tylsäksi.
Sanoisin, että Dota on elämäntapa.
Kun palkintoja alkoi tulla,
ajattelin, että onhan niitä turnauksia, joten tottakai jotkut sanovat:
"Dota on hieno peli, pelataan sitä. Laitetaan siihen rahaa."
Ja se kehittyi vuosi vuodelta.
Parhaimmat pelaajat osaavat laskelmoida seuraavan siirtonsa etukäteen.
Aivan kuten "Kauniissa mielessä", missä henkilö näkee kaikenlaista eri tietoa.
Ja tämän tiedon avulla hän tekee seuraavan siirtonsa.
Sitä voi verrata varsin hyvin koripalloon.
Viiden hengen joukkueet,
joissa jokaisella on omat vahvuudet, joiden avulla pelit voitetaan.
Joukkuepeli, luottamus, uhrautuminen; niitä tarvitaan jokaisessa joukkuepelissä.
Dota on peli, joka lähentää kaikkia.
Ei väliä, mistä maasta tai millaisesta taustasta tulet.
Se on kuin side, joka yhdistää pelaajat.
Tällaisessa pienessä porukassa oleminen on kuin olisi pienessä perheessä.
Siitä ei tahdota päästää irti.
Jokainen etsii elämältään jotakin.
Täyttymystä.
Mainetta.
Tyydytystä.
Dota antaa sinulle mahdollisuuden olla joku muu.
Joku, joka on voimakas.
Joka pystyy päihittämään 5 vastustajaa.
Ilmaisemaan luovuuttaan.
Rikkomaan sääntöjä joutumatta pidätetyksi.
Kaikki nämä haaveet löytyvät sisältämme.
Itse sitä ei välttämättä edes tiedosta.
Saati sitten ymmärrä.
Mutta ne ovat olemassa.
Medford, Oregon
Pelaaminen täyttää kilpailuviettini. Olen hyvin kilpailuhenkinen.
Ja kun puhutaan urheilusta, luokittelen pelaamisen urheiluksi.
Joten pidän kilpailuviettiäni yllä Dotan avulla.
Se tyydyttää kilpailuviettini tyystin.
Fear on yksi Amerikan parhaimmista, ellei jopa aivan paras.
Hänellä on paljon kokemusta. Hän on käytännössä yksi alan konkareista.
Yleensä hän on hyvin rauhallinen tyyppi.
Mielestäni se on hänen vahvuutensa.
Hän on todella hyvä koripallon pelaaja.
Muistan valmentajien katsoneen hänen peliään ja puhuvan hänen värväämisestään ensi kaudelle.
He puhuivat hänestä vain hyvää, mutta eivät valinneet häntä joukkueeseen.
Hän ei kai sitten vaan ollut tarpeeksi pitkä.
Sitten, hän löysi Dotan.
Hän uppoutui siihen täysin löydettyään hänelle sopivan uuden harrastuksen.
Olin se tyypillinen äiti.
"Clinton, pelaat aivan liian paljon tietokonepelejä."
"Sinun täytyy käydä koulua." "Sinun täytyy mennä yliopistoon."
ja hän vain vastasi,
"Haluan ansaita elantoni pelaamalla pelejä."
Hän siis sanoi tämän hyvin nuorena, ennen kuin Dotasta oltiin kuultukaan.
Arvelin hänen unohtavan tällaiset ajatukset.
Jonain päivänä hän kyllästyy tuohon ainaiseen istumiseen tietokonepeliensä ääressä.
Mutta niin ei vain käynyt.
Singapore
Singaporessa perheillä on tapana painostaa lapsia koulunkäynnin suhteen.
On ollut rasittavaa tasapainoilla opintojen ja pelaamisen välillä.
Arvosanani ovat laskeneet jo kahden vuoden ajan.
Ja vanhempani syyttävät siitä pelaamistani.
Heillä itse asiassa oli tapana sanoa:
"Joku päivä pelaat vielä itsesi hengiltä."
Hän on hyvä pelaaja ja hyvä kapteeni.
Mielestäni Singaporen paras pelaaja.
Ylivoimaisesti.
Vanhempani ja perheeni eivät itse asiassa pahemmin puhu peliurastani.
He eivät kerro ystävilleen tai muulle suvulle, kuinka hyvin minä oikeasti osaan pelata.
Ennen he ainoastaan kerskailivat opinnoillani, koska olin aina kympin oppilas.
Ja se vain jatkui ja jatkui...
Vaikutti siltä, että he pystyivät olemaan ylpeitä ainoastaan siitä.
Ainoastaan yksi henkilö on aina ollut tukemassa minua ja pelaamistani.
Ja hän on entinen tyttöystäväni, Huayan.
Hän on singaporelaisesta naisten Dota-joukkueesta.
Meillä on paljon yhteistä. Niin monia asioita.
Minusta tuntui todella hyvältä, että minulla oli joku, joka todella arvosti sitä, mitä tein parhaiten.
Rakasti minua sen vuoksi.
Hän ymmärsi, mitä tein, ja että se oli intohimoni.
Hän päätti lopettaa suhteemme, ja kunnioitin hänen päätöstään.
Olimme olleet yhdessä lähes kolme vuotta, enkä ole vieläkään päässyt erosta yli.
Muistan kun hän viimeksi puhui minulle ja haukkui minua paskiaiseksi, joten...
*Naurua*
Emme tosiaan enää pidä yhteyttä...
...mutta elämä jatkuu.
Lviv, Ukraina
Olen Ukrainasta. Nimimerkkini on Dendi.
Valmistuin yliopistosta, ja nyt vain pelaan tietokonepelejä.
Hän oli musikantti. Hän soitti pianoa.
Harrasti tanssiakin.
Koulun musikaaleissa hän oli pääesiintyjä.
Yleisö oli aina vaikuttunut hänen ilmaisutaidostaan.
Kun hänen ryhmänsä esiintyi, Danil erottui aina joukosta.
Nuoruusvuotemme eivät olleet perheellemme parasta taloudellista aikaa.
Mutta vuonna 1997 isoäitimme auttoi ensimmäisen tietokoneen hankinnassa.
Joka siis oli aikaisin verrattuna Ukrainan muihin lapsiin.
Meillä kävi vieraita kylässä joka päivä.
Isoveljeni ystävät kävivät usein kylässä, ja me pelasimme pelejä yhdessä.
Ja Danil katseli pelejämme joka kerta.
Häädimme hänet joka kerta tiehensä, mutta hän palasi aina takaisin.
Se piirre ilmeni hänestä selkeämmin kuin muista lapsista.
Yritimme estää häntä pelaamasta siitä lähtien kun hän oli pieni lapsi.
Piilotimme tietokoneen johdon eri paikkoihin, mutta hän löysi sen joka kerta.
Halusin aina ymmärtää häntä paremmin.
Tuota harrastusta myöten halusin ymmärtää häntä paremmin.
Siihen oli eräitä syitä, joita en nyt tässä mainitse.
Uskon, että sisimmässään hän on hieman surullinen.
Äiti antoi hänen pelata Dotaa.
Hän antoi Dendille vapauden valita,
mikä on hänelle ja hänen elämälleen parhaaksi.
Siihen aikaan turnauspalkinnot olivat melkein olemattomia.
Iso osa palkintorahoista ei edes päätynyt pelaajille.
On paljon tapauksia, joissa managerit ovat huijanneet pelaajia.
Oli huhuja, että voittajat saisivat 50 000 dollaria puhtaana käteen, mutta kukaan ei siinä vaiheessa uskonut noin pöyristyttävää väitettä.
10. elokuuta 2011
Katsokaa, foorumit ovat sekaisin tästä.
Katsokaa, kuinka käyttäjät menivät sekaisin.
Palkintopotti varmistettiin.
Aivan hemmetin uskomatonta.
1,6 miljoonan dollarin palkintopotti!
Voittajat saavat yhteensä miljoona dollaria Dotassa voittamisesta!
Dota, jota olen pelannut jo viisi vuotta.
Peli, jota pelasin huvin vuoksi. Huvikseni, saadakseni karkkirahaa, tai mitä vaan.
Okei, siitä on oikeasti tulossa iso juttu.
Kilpapelaamisen historian suurin palkintopotti.
Se tuntui jonkin uuden aikakauden alulta. Vallankumoukselta.
Siinä oli kaikki, mitä tarvittiin, jotta peli kasvaisi suureksi ja arvostetuksi virtuaaliurheilun saralla.
Se tavallaan puhdistaisi maineemme.
Emme pelaa siksi, että olisimme koukussa.
Meillä on tavoite, meillä on motiivi.
Jotain tavoiteltavissa olevaa, jos vain olemme tarpeeksi hyviä.
Peking, Kiina
Aasiassa ammattilaispelaajia kohdellaan kuin rock-tähtiä.
Pelaaminen on oikeastaan uravalinta.
Ammattilaispelaajat asuvat pelitaloissa.
Joten he tekevät sitä ympäri vuoden.
He harjoittelevat pelaamista aivan kuin se olisi kokopäivätyötä.
Fanien määrä on käsittämätön.
Luultavasti yhtä suuri kuin länsimaissa yhteensä. Tai jopa suurempi.
Pelaajien täytyy todella näyttää kyntensä ja yritettävä parhaansa.
Tehdä kaikkensa voittaakseen. Tai jättää pelaaminen muille.
Parhaimmat voittavat suuret setelit.
Mutta yhdeksännet ja siitä huonommat jäävät nuolemaan näppejään.
Ja heidän ansionsa ovat mitäänsanomattomat.
Kun taas urheilussa saat palkkaa, joka tuo leivän pöytään.
Kilpapelaamisen yksi hankalimmista puolista on pelistä toiseen eläminen.
Se on kädestä suuhun elämistä.
Ihan pakko voittaa. Jos ei voita, ei saa rahaa.
Yritä siinä sitten elää normaalisti, teitpä mitä tahansa.
Kun oma lapsi haluaa olla ammattilaispelaaja,
ei ole ketään, kehen verrata, kuten muissa urheilulajeissa.
En tunne ketään elantonsa pelaamalla tienaavaa.
Joten onhan se hieman pelottavaa,
kun näkee lapsen panostavan koko elämänsä pelaamiseen opiskelun ja perinteisten vaihtoehtojen sijasta.
Entä jos siitä ei tulekaan mitään?
Jos iästä puhutaan, niin mielestäni...
25-26 vuotta on ehdoton yläraja kilpapelaamiselle,
sillä 27-30 vuoden iässä reaktioajat hidastuvat,
eikä pysty enää klikkaamaan hiirellä niin nopeasti
kuin mitä nuorempana pystyi.
Eteeni on tullut hurjasti taloudellisia velvoitteita.
Minulta vaaditaan joko menestystä tai työssäkäyntiä.
Joten on elintärkeää että menestyn, jos haluan jatkaa peliuraani.
Hän oli täyden kympin oppilas.
Pelaamisen takia tilanne on toinen.
Se harmittaa minua paljon.
Siksi meillä täti on se pahis.
Täti on aina se, joka ei muuta tee kuin
vali, vali, vali, vali, vali.
-Eikö niin? -On rankkaa olla pelaaja.
Mitä sanoit?
-Eikö niin? -Sanoin, että pelaajan elämä on rankkaa.
Niinkö, Hy? Senkin multimiljonääri.
*Naurua*
Pelaamallako?
Ei tule kuuloonkaan.
No? Mitä mietit? Mikä on suunnitelmasi?
Se on paljon tärkeämpää.
Me vain neuvomme. Lyömme faktat tiskiin.
Mutta tämä on oma päätöksesi.
Mitä haluat elämältä? Se on paljon tärkeämpi kysymys.
Jos voitan tämän turnauksen, varmaan ensimmäisenä…
soittaisin ex-tyttöystävälleni.
Välimme menivät aika huonoiksi, mutta jos nyt voittaisin tämän turnauksen, kyllä varmaan silti ensimmäisenä soittaisin hänelle.
Kertoisin hänelle siitä ja jakaisin voitonriemun hänen kanssaan…
Tämä turnaus on tähtihetki jokaisen pelaajan elämässä.
Tämä on se, johon kaikki kulminoituu ensi viikon aikana.
Sitten kyse ei ole enää yhdestä viikosta, vaan yhdestä pelistä.
Ja sitten se ei enää ole yhdestä pelistä kiinni,
vaan yhdestä tilanteesta siinä pelissä.
Ja se tilanne siinä pelissä on se, mihin tämä kaikki sitten päättyy.
Ja miten se päättyy?
Tuletko pitämään käsissäsi pokaalia?
Vai tuleeko siitä karvain pettymys, jonka olet koskaan kokenut?
Köln, Saksa
Tänään on tiistai. Eli huomenna se alkaa.
Paljon on jo valmiina,
tietokoneet ovat täällä,
ja kopit ovat lähestulkoon pystyssä.
Viisi pelaajaa molemmin puolin.
Näkevät vastustajansa lasin läpi, mutteivät kuule heitä.
Kopit ovat äänieristetyt.
Ja jos katsot tätä koko rakennelmaa yläpuolelta, niin se näyttää täsmälleen Dotan kartalta.
Ja tämä on keskusta; tässä se kaikki tapahtuu.
Muutama joukkue saapui jo aamulla.
Meillä on joukkueita monista maista.
Kuten Singaporesta, Kiinasta,
Malesian joukkue saapui ja venäläiset myös.
Ja huomenna kaikki viimein alkaa.
PÄIVÄ 1/5
JOUKKUEET, JOILLA ON VÄHINTÄÄN KAKSI VOITTOA, PÄÄSEVÄT VOITTAJIEN LOHKOON
Tervetuloa vuoden 2011 Gamescomiin tänne upeaan Kölniin.
Tänään on tapahtuman ensimmäinen päivä.
Paikalla on tänään maailman parhaimpia Dota-joukkueita.
Palkintopotti on huikeat 1,6 miljoonaa dollaria!
Aivan käsittämätöntä.
1,6 miljoonan dollarin turnaus.
Tässä on pelaamisen tulevaisuus.
Mahtavaa!
Näemme ensimmäistä kertaa tämän tason joukkueet yhdessä ja samassa paikassa.
Eivätkä pelaajat ole mitään mattimeikäläisiä.
He ovat maailman parhaimpia.
Mukana on joukkueita, joiden pelaajat ovat aivan uskomattoman taitavia.
On iso ryhmä muita joukkueita, joilla on hyviä, muttei aivan täydellisiä pelaajia,
mutta jotka kuitenkin voittavat strategian ja tiimityöskentelyn avulla.
Esimerkiksi Fear on tosi hyvä pelaaja, mutta ei häntä voi verrata Aasian hyviin pelaajiin.
En siis vähättele Feariä yhtään, sillä hän on silti todella hyvä pelaaja, mutta hän ei kuitenkaan ole heidän tasollaan.
Aasiassa pelaaminen otetaan paljon vakavammin.
Hyvänä esimerkkinä voin mainita Korean jalkapallomaajoukkueen maailmanmestaruuskisoissa.
Motivoidakseen Korean jalkapallojoukkuetta,
Starcraft: Brood Warin ammattilaispelaajat tuotiin heidän pukuhuoneeseensa ennen ottelua,
jotta jalkapalloilijat pääsisivät tapaamaan idoleitaan.
Shanghai, Kiina
Kiinassa Dota on yhtä arvostettu kuin Starcraft Koreassa.
Sitä näytetään televisiossa.
Tytöt haluavat poikaystäviensä olevan Dota-pelaajia.
Pelin jälkeen pelaajien lähdettyä lavalta fanit juoksevat heidän luo ja pyytävät heiltä nimikirjoitusta.
Ihan kuin muissa urheilulajeissa.
Kun olin Kiinassa kolmannen kerran, pelasin fanien kanssa kaksi päivää.
He tekivät minusta videon, jossa kävelin joillakin vuorilla ja lausuin mietelauseita.
Joten sanoin, "Dotassa on aina uusia vuoria kiivettävänä."
Sen sellaista.
Kävelin portaita ylös ja alas, hölkkäsin ja nostelin painoja.
Ihan vain luodakseni Dotalle vertauskuvia.
Fuzhou, täältä tullaan!
Kilpapelaaminen luokitellaan Kiinassa urheiluksi, ja urheiluministeriö tukee sitä.
Se on urheilua siinä, missä tennis, pingis ja shakki.
Ainoa ero on se, että siitä ei ole tehty olympialajia.
Sanoisin, että kaikki kiinalaiset joukkueet ovat hyviä.
Jokainen pelaaja joukkueessa on vahva.
Kiinassa pelaajia ei nähdä yksilöinä, vaan joukkueensa jäseninä.
Joukkuetta pelätään kokonaisuutena.
Tähän turnaukseen tulevat kiinalaisjoukkueet saavat muiden jalat tutisemaan.
Meillä oli Kiinan kaksi parasta joukkuetta lohkossamme.
Online Kingdomin ei uskottu voittavan tätä turnausta.
Luultiin, että he jäisivät turnauksen kahdeksan huonoimman joukkoon.
Pelaamme ensimmäistä kertaa saman katon alla.
Olemme olleet yhdessä vasta 4-5 kuukautta, eli siis suhteellisen vähän aikaa,
ja uusin jäsenemme Pajkatt, joka pelaa Carry-roolia joukkueessamme, on ollut mukana vasta kolme viikkoa.
Meitä jännitti pelata kiinalaista joukkuetta vastaan, saati sitten Kiinan parhaimpia joukkueita vastaan.
Jotkut pelaajat varmasti murtuvat kovan paineen alla niin nuorena.
Tämä on 1437:n ensimmäinen kerta lähiverkkoturnauksessa.
Ei ole helppoa, varsinkaan näillä panoksilla, olla ensimmäistä kertaa LANeilla.
LAN-TURNAUKSESSA KAIKKI JOUKKUEET PELAAVAT SAMAN KATON ALLA
Tämä lava. Tämä palkintosumma. Kaikki se kunnia. Tämä on aitoa kilpailua.
Yritimme pitää itsemme kasassa ja pelata pelimme kunnialla loppuun.
ONLINE KINGDOM VASTAAN VIRUS
ONLINE KINGDOM 1-0
ONLINE KINGDOM VASTAAN NIRVANA.CN
ONLINE KINGDOM 2-0
Olimme todella innoissamme.
Kaikki yllättyivät siitä, kuinka hyvin pelasimme.
Emme kyenneet uskomaan sitä.
Online Kingdom hallitsee turnausta juuri nyt.
ONLINE KINGDOM VASTAAN TYLOO
ONLINE KINGDOM 3-0
TyLoo-matsin jälkeen kaikki olivat todella innoissaan.
Päihitimme joukkueen, josta povattiin turnauksen voittajaa.
Mieliala muuttui hetkessä.
"Ehkä voimmekin voittaa tämän kaiken."
Kun kiinalaistiimit hävisivät, jotkut alkoivat vitsailla ja hokea:
"Hei, tuossa menee OK.Nirvana.Int. - Kiinan turmio."
PÄIVÄ 2/5 KAKSOISPUDOTUS ALKAA
Eilisissä peleissä oli hieman yllätyksiä. Monia pettymyksiä.
OK.Nirvana.International päihitti kaksi kiinalaisjoukkuetta peräjälkeen, TyLoon ja OK.Nirvana.CN:n.
He ovat pysäyttämättömiä.
Kiinalaisjoukkueet eivät ole ylivoimaisia.
Mutta toisaalta, EHOME osoitti olevansa vahvin Kiinan neljästä joukkueesta
puhtaalla 3-0 tuloksellaan.
He ovat tämänhetkiset ennakkosuosikit.
He pelaavat sillä itseluottamuksella, että he voittavat tämänkin mestaruuden.
Oman maan ylpeys on aina pelissä hieman mukana.
Tottakai he haluavat todistaa, että Kiinan Dota on muita askeleen edellä.
EHOME on Kiinan yksi vanhimmista Dota-organisaatioista.
He ovat aina olleet kilpapelaamisen kärkikastia.
Parhaimpana esimerkkinä vuoden 2010 ESWC.
Ennen kyseistä turnausta ajattelin, että kiinalaiset ovat varmaan aika hyviä,
mutta miten hyviä he oikeasti ovat?
Päädyimme EHOMEa vastaan, eivätkä he olleet hävinneet ainuttakaan ottelua.
He suorastaan jyräsivät vastustajansa.
TURNAUSVOITTO
EHOME oli silloin Dotan historian paras joukkue.
He olivat täysin omaa luokkaansa.
Heillä oli manageri mukana tekemässä kaikki päätökset.
Hänellä oli sellainen muistikirja, enkä ollut kuullutkaan sellaisesta aiemmin.
Manageri teki kaiken valmistelun valintoja varten. Hän toimi aivan kuin joku valmentaja.
Kerran oli yksi hyvä haastattelu, johon osallistui
kaikki turnauksessa pelanneet eurooppalaiset kapteenit.
Ja aiheena oli EHOME.
Jos koskaan haluat menestyä,
älä kutsu kiinalaisia turnaukseen,
sillä he ovat liian vahvoja.
Eli EHOME voitti…
Mitä mieltä olette kiinalaispelaajista?
En ole koskaan kokenut näin suurta rökitystä elämässäni.
He ovat tajuttoman hyviä.
Heidän ajoituksensa, heidän kurinalaisuutensa...
He hallitsevat peliä alusta alkaen, eivätkä anna periksi ennen loppua.
Se on aikamoinen näky.
Kaikissa kansainvälisissä turnauksissa,
kun ulkomaalaiset joukkueet ja pelaajat näkevät meidät,
he kaikki huutavat aina "EHOME!"
EHOME! EHOME!
Tajuatteko miten vaikuttavalta se tuntuu?
Itse asiassa siitä on tullut tapa.
Aina, kun kaikki näkevät EHOMEn, on luonnollista ajatella, että valtiaat astuvat saliin.
Tämä International-matka tapahtuu samaan aikaan
kouluni koeviikkojen kanssa.
Koen tämän kaiken uhrauksena itselleni ja joukkueelleni.
Jos minulta kysytään, jokaisen on itse päätettävä,
ovatko omat unelmat sen uhrauksen arvoisia.
SINGAPORE
Kokeiden aikana hänellä ei ole lupaa poistua koulusta.
Joten käskin häntä: "Pidä itsesi kurissa."
Peliuralle lähtemisessä on paljon riskejä.
Koska kokeet pidetään turnauksen kanssa samaan aikaan, ja kokeista ei saa olla pois ilman hyvää syytä…
no, koulu ei katsonut Dota-kilpailua päteväksi syyksi.
Joten hän rikkoi sääntöjä lähtiessään.
Koulu yrittää parhaansa mukaan estää häntä osallistumasta tähän kilpailuun.
Se näyttää tuottaneen perheelle paljon stressiä.
Aiheuttaa pojan äidille päänsärkyä.
Ei ole helppoa estää häntä tässä vaiheessa. Hän on niin peräänantamaton.
Joten kun kuulin hänen suunnittelevan lähtöä, kysyin häneltä: "Miten on kokeidesi laita?"
"Mitä aiot tehdä niiden suhteen?"
Äitini on saanut tarpeekseen,
hän ei jaksa enää muistuttaa pelaamisen haittavaikutuksista elämääni.
Silloin viimein avasin suuni ja todella jaoin tunteeni ja intohimoni peliin,
ja kuinka paljon uskoin siihen, että joukkueellani on mahdollisuus voittaa ja olla maailman paras.
Emmekä tyydy hopeaan.
Tai näin ainakin yritin selittää asian.
Luopumalla niin paljosta tullakseni tänne olen täysin varma, että joukkueeni voittaa.
SCYTHE VASTAAN EHOME
Ja valintavaihe on menossa.
EHOME, he valitsevat sankarinsa.
Scythen vuoro valita omansa.
Nyt kun katsoo molempia joukkueita, niin EHOME näyttää melko rennolta,
kun taas Scythe ei malta odottaa.
He odottavat Hyhyn sankarivalintaa.
Jos sankarivalinta ei onnistu, häviät koko pelin.
Sitä mieltä olen Dotasta.
Sankarivalinnoilla on suuri arvo tässä pelissä.
Sankarivalinnoissa kapteenit valitsevat joukkueessa pelattavat sankarit.
Mitkä sankarit valitaan ja mitkä sankarit jäävät pois.
Voit valita viisi sankaria yli sadasta eri vaihtoehdosta.
Niistä sadasta sankarista voit myös poistaa neljä.
Joten kiellät ne neljä, joita uskot vastustajiesi haluavan, ja he tekevät samoin.
Ennen jokaista peliä, jokaista ottelua,
valitsemme kieltomme ja valintamme sillä perusteella, mitä joukkuetta vastaan pelaamme.
Yleensä me keksimme strategiat lennosta,
yrittäen taistella heidän strategiaansa vastaan.
Siksi valintoihin pitää todellakin paneutua tarkoin.
Valinnat päättävät pelin kohtalon aika lailla.
EHOME. Heillä on niin paljon kokemusta.
Tietävät varmasti, miten aikovat pelata tämän.
Ainoa ratkaiseva juttu heidän strategiassaan on se,
onnistuvatko he sen toteuttamisessa.
Siinä ottelussa tarvitsimme jotain, mikä herättäisi heissä pelkoa.
Scythen viimeinen valinta näyttää olevan Tiny.
Yllättävä valinta heidän osaltaan.
Se voi muuttaa heidän polkuvalintansa täysin.
Tiny on heidän ässä hihassa.
Jos vastustajat eivät ota sen vaikutusta huomioon,
se voi heittää kapuloita rattaisiin.
Hän pakenee, mutta ei, Hyhy,
hän vain kääntyy ympäri ja räjäyttää Linan.
Haluan vain tähdentää, että EHOME, he eivät todellakaan ole amatöörejä.
Scythe vain pelaa aivan uskomatonta peliä.
Kun yleisöä on näin paljon ja
tiedät kotiväen seuraavan silmä tarkkana…
heillä on kovat odotukset,
tuntuu siltä, että
koko elämä on pelissä.
Heidän on otettava homma nyt haltuun.
Tiny heittää, osuu ja varmasti saa tapon.
357 ottaa pataan ja lujaa.
Nature's Prophet nappaa viimeisen tappavan osuman.
Koko EHOMEn joukkue on kuolleena.
Peli on ohi.
He saavat ainakin kahdet parakit.
Ja EHOME… he lähtevät pelistä.
Voittajalohkon ensimmäinen finalisti on nyt selvillä.
Se on Scythe.
EHOME putoaa häviäjien lohkoon, ja
Scythe etenee seuraavaan otteluun.
SCYTHE VOITTAA
EHOME SANOO "GG" ("HYVÄ PELI") JA LUOVUTTAA PELIN
Niin, miljoona dollaria on...
jep, miljoona dollaria.
Se on iso summa.
Se tekee kaikesta tämän vaivan arvoista.
En usko tupakoinnin tehneen minulle mitään hyvää.
Milloin aloitit tupakoimisen?
Pari vuotta sitten.
Kaksi vuotta sitten.
Huono juttu.
Sattumalta samoihin aikoihin kun erosit ex-tyttöystävästäsi.
Erosimme huonoissa väleissä...
Hän vaikuttaa päässeen yli siitä.
Silloin, kun hän vielä pelasi peliä, se tuntui meille yhteiseltä asialta.
Mutta tällä hetkellä...
Hän varmaankin seuraa Internationalia, ehkä…
Tämä on iso tapahtuma.
Toivon todellakin, että pääsisin soittamaan sen puhelun.
Minulla viimeinkin olisi jotain, josta voisin ylpeänä kertoa.
Viimeinkin.
PÄIVÄ 3/5
Venäläisiä ja ukrainalaisia vastaan pelatessa
heitä oli mahdoton ennustaa.
Minulla ei ollut mitään hajua, mitä venäläiset ajattelevat.
Se oli heidän salainen aseensa.
No, meillä on hauskaa.
Yritämme rentoutua.
Yritämme pelotella vastustajiamme.
Psykologista sodankäyntiä.
En anna kenenkään pelotella itseäni.
On todella ihailtavaa, miten
vaikeasta elämästä huolimatta
hänellä on aina hymy huulilla.
Hän on aina iloinen.
Kun hän päätyi Dota-piireihin, hän näytti aivan pikkupojalta.
Kaikki ajattelivat, että kuka tuo pentu oikein on.
Häntä ei voinut ottaa vakavasti.
Ja sitten hän murskasi vastustajat peleissä!
Näin joskus Internetissä,
kuinka hän käyttää näppäimistöään.
Se oli todella lumoavaa.
Uskon, että Danil hyötyi paljon pianon soitostaan,
sillä hänen kätensä ovat aivan uskomattomat.
Hänellä on todella vaikuttavia liikkeitä.
Hänen liikkeensä ovat ainutlaatuisia,
ja ne saattavat auttaa häntä voittamaan.
Mutta hän haluaa luottaa täysin taitoon.
Hän tavallaan haluaa vihollisen vastaansa,
että voisi tappaa hänet taitojensa avulla, ei minkään muun.
Hän haluaa voittaa pelin.
Hänen heikkoutensa on kärsimättömyys.
Hän haluaa tehdä liikkeensä.
Hän saattaa lyödä pelin välillä lekkeriksi.
Hän kokeilee uusia ja erilaisia asioita.
Hän menee liian pitkälle isoissa taisteluissa, koska hän uskoo saavansa tapon.
Ja hänen kärsimättömyytensä saattaa mennä liian pitkälle, minkä vuoksi saatamme hävitä koko pelin.
INVICTUS GAMING VASTAAN NA'VI
Oho, Nature's Prophet syöksyy sisään.
Tästä pitäisi tulla ensimmäinen tappo.
He saivat Sanshengin Sproutin sisään myös.
He saavat varmaan kaksikin tappoa.
Dendin ulti, se osuu!
Dendi, Dendi, eijei.
Ei kai hän… ei voi olla.
Tämä on täyttä Dendiä.
Aloittaa Hexillä, käyttää Cold Snapin, hän lukitsee vihollisen paikoilleen!
Weaver on kuolemaisillaan!
Hän onnistuu pelastamaan itsensä Time Lapsen avulla.
Dendi teleporttaa takaisin turvaan.
iG luovuttaa ja sanoo GG.
Na'Vi nappaa voiton.
NA'VI PÄÄSEE NELJÄNNESFINAALEIHIN
Voittajien lohkon finalistit ovat Na'Vi ja Scythe.
Usein suurimmat kannattajajoukot ovat joukkueilla, joiden kaikki jäsenet ovat samasta maasta.
Joukkueemme jäsenet ovat ympäri maailmaa.
Hänelle tämä on vähän vaikeampaa kuin meille,
koska hänellä ei ole samanlaista kanssapelaajien tukea,
kuten meillä.
Medford, Oregon
Hankalin asia elämässäni tähän mennessä
oli perheeni vakuuttaminen kilpapelaamisurastani.
Se on hankalaa varsinkin silloin, kun alku on todella hidasta,
mutta tiedät, että tulevaisuus on valoisa,
ja haluat todella panostaa siihen,
mutta he vain sanovat, "Sinun pitäisi hommata oikeita töitä."
Synnyin Los Angelesin seudulla Kalifornian Lancasterissa.
Asuin siellä äitini ja isäni kanssa.
Kun olin 2-vuotias, isäni jätti äitini.
Isäni ei oikeastaan sanonut mitään. Hän vain...
Hän vain pakkasi tavaransa ja lähti.
Äitini täytyi kasvattaa minut ja veljeni sekä samaan aikaan käydä oikeustieteellistä.
Elämä ei ollut helppoa valmistumisen jälkeen
valtavien opintolainojen kanssa ilman töitä.
Työn löydyttyä muutimme tänne omillemme asumaan.
Kasvatin heitä yksin siitä lähtien.
Tässä on Clintonista tekemäni valokuva-albumi.
Lisäsin siihen kuvia sitä mukaa, kun hän kasvoi.
Molemmat poikani olivat hyvin aktiivisia urheilijoita,
ja he halusivat kaikenlaista,
joten minun oli pakko asettaa heille rajoja.
He saivat valita kaksi harrastusta joka lukukaudelle.
Tuon rajan avulla minä vielä kykenin viemään heitä harjoituksiin,
sekä seuraamaan heidän pelejään.
Se oli rankkaa.
Ja tässä Clinton on istumassa Joulupukin - hänen veljensä - sylissä
Veljeni on paljon vihaisempi isäni lähdöstä kuin mitä minä olin.
Hän ajattelee isäänsä aina välillä.
Hän masentuu.
Itse vain suljen hänet ajatuksistani ja kuvittelen, ettei häntä ole olemassakaan.
Tässä Clinton jo aloitteli videopelien pelaamista.
Hän istui kotona, pelaamassa Dotaa.
Hän pelasi sitä kilpailullisesti, oli sponsoroitua joukkuetta sun muuta.
Siinä vaiheessa se luultavasti kävi hänen äitinsä hermoille.
Minulla on hullu unirytmi.
Olen eurooppalaisessa joukkueessa, joten joskus minun täytyy olla hereillä ihmeellisiin aikoihin
tai herätä ihmeellisiin aikoihin.
Siksi tavanomainen päiväni ei ole muille niin tavanomainen.
Joka yö kun hän valvoi, koirakin valvoi hänen kanssaan
ja se useimmiten valvotti äitiämme,
joka puolestaan aiheutti perheen kireän ilmapiirin.
Sitä kesti vuosia, kunnes päätin sanoa hänelle suoraan
"Kuule, sinun pitää muuttaa jonnekin muualle."
Eli käytännössä minut potkittiin kotoani peliurani vuoksi.
Kun Clinton muutti tänne, hän etsi pöytää, mutta huoneessa ei ollut mitään.
Ja minulla oli paljon tavaroita, joita olin aikeissa viedä kaatopaikalle.
Clinton katsoi tavaroita ja palasi takaisin vihreän pöydän kanssa.
Ja hän sanoi: "Täydellistä!"
Minulla ei ollut näyttöä, joten kävin kaverini luona,
ja hänellä oli ylimääräinen kuvaputkinäyttö.
Joten otin sen, ja laitoin kaksi kirjaa sen alle nostamaan sitä, jotta voin nähdä koko näytön.
Tämä on tämmöinen kyhäelmä.
Käydessäni kilpailuissa, en siltikään koe pelaamiseni poikkeavan paremmilla järjestelyillä tähän verrattuna.
Clinton on kuin Dotan Rocky Balboa.
Hän on Yhdysvaltojen yksi ensimmäisistä suurista pelaajista,
ja jos totta puhutaan, en itsekään tiennyt hänen olevan niin suuri.
Pohjois-Amerikassa ei siihen aikaan ollut kovin monia hyviä amerikkalaispelaajia.
Kaikki kunnioittivat Feariä.
Monet tuntemani pelaajat lopettivat pelaamisen.
Alkoivat tehdä jotain muuta.
Mutta minä jatkoin pelaamista, ja lopulta olin yksi vanhimmista pelaajista.
Hänen vuosien kokemuksensa ja jatkuvan peliin sitoutumisen johdosta
hän todellakin on näyttänyt, että hän ei anna periksi.
Koska kasvoin ilman isääni, minulla ei oikein koskaan ollut mieskuvaa,
ja eläminen ilman isän apua teki minusta varmaankin sen ihmisen, joka tänään olen.
Varmistin, että kaikki sujuu mallikkaasti joukkueessamme.
Minä tavallaan olin kai isähahmo.
Kapteenina hän kai oletti sen olevan hänen velvollisuus.
Hän oli melko lailla minun oppaani.
Kerran hän sanoi minulle, että hän olisi saatavilla, jos koskaan tarvitsisin juttuseuraa.
Joten tavallaan näen hänet Dota-veljenäni.
En koskaan ollut ylimielinen, enkä ajatellut olevani parempi kuin kukaan muu.
Olen aina valmis auttamaan ihmisiä, jotka vasta aloittavat kilpapelaamista.
Ja se on aina ollut roolini pelissä, muiden auttaminen alkuun.
Fear itse asiassa esitteli minut kilpapelaamiselle.
On todella vaikea päästä mukaan joukkoon.
Ennen muinoin, minä olin hänen ihailijansa.
Tai siis, katsoin hänen pelejään ja sen sellaista.
Ja hän tarjosi tilaisuuden pelata ammattilaistasolla.
En olisi täällä tänään ilman Feariä.
Se on varmaa.
ONLINE KINGDOM VASTAAN MUFC
PUDOTUSOTTELU
Valmistautuessamme siihen peliin mietimme,
että MUFC:llä ei ollut mennyt niin hyvin, mutta...
Jos häviäisimme, palaisimme kotiin tyhjin käsin, joten...
siinä pelissä oli kovat panokset.
36 minuuttia mennyt, MUFC:lla melkein 7 000 kultaa enemmän.
Pelin lähestyessä loppua teimme muutamia virheitä,
jotka pistivät kaksi sankariamme jäähylle.
Heillä oli kaikki viisi sankaria yhä pystyssä, ja olivat aikeissa tuhota meidän Muinaislinnakkeen.
He puskisivat tukikohtaamme koska tahansa.
He aikovat päättää pelin!
He haluavat lopettaa pelin!
Rakennuksia ei voi enää suojata!
Oli todella lähellä ettemme hävinneet peliä.
Alle 20 prosenttia terveydestä.
Online Kingdom on niin lähellä turnauksesta putoamista!
Meidän piti tehdä edes jotain.
Okei, käyn päälle! Käyn niiden kimppuun!
Menin ensimmäisenä ja he kaikki hyökkäsivät kimppuuni sen sijaan,
että olisivat tuhonneet linnoitusta, mikä oli ratkaiseva tekijä.
Taas Silvercrossin kimpussa.
Fear yrittää päästä pakoon.
Hän muuttuu siaksi.
Miten ihmeessä hän on vielä elossa?!!
Menkää, menkää, MENKÄÄ!
He puskevat MUFC:n takaisin!
Käänsimme tilanteen päälaelleen ja tapoimme kaikki heidän sankarinsa.
Ja aloimme puskemaan.
Silvercross kuolee!
Morphling on poissa pelistä!
Yläparakit tuhoutuvat!
MUFC ei voi mitenkään nousta tästä enää!
Online Kingdom tiputtaa MUFC:n pois pelistä!
Sekosimme täysin.
Online Kingdom teki mahdottomuuksia Fearin johdolla.
En ole koskaan nähnyt moista.
Pysykää kuulolla.
Jatkamme aivan pian mielenkiintoisten pelien kanssa.
"ONLINE KINGDOM JUHLII MUFC:N HÄVIÖTÄ"
"8 PARHAAN JOUKOSSA INTERNATIONALISSA"
PÄIVÄ 4/5
Scythe.
Vuoden 2008 ESWC-voittajat.
Yksi parhaimmista aasialaisista joukkueista, mutta emme pelänneet heitä lainkaan.
Taistelemme heitä vastaan.
En tiedä joukkuetovereistani, mutta minua ei pelota sitten yhtään.
Tuntuu, että haluaisin murskata viholliseni.
Siltä minusta tuntuu.
Ei muuta.
NA'VI VASTAAN SCYTHE
Tervetuloa voittajalohkon finaaliin,
missä vastakkain ovat Scythe ja Na'Vi.
VOITTAJA ETENEE MESTARUUSOTTELUUN
Voittaja saa paikan mestaruusottelussa.
Yleisö hurrasi heille.
Ja valinnat olivat todella pelottavia. Meidät yllätettiin täysin.
Mutta ajattelimme vain, että meidän täytyy voittaa tämä.
Meidän täytyy näyttää heille, kuka on pomo.
Scythe on haalinut Singaporen parhaimmat pelaajat ja tehnyt heistä vahvan kokoonpanon.
Miljoona dollaria!
Na'Vi, he ovat varmoja, viileitä ja viekkaita.
He tietävät täsmälleen, mitä pitää tehdä.
Nyt kaikki pohjautuu pelitaitoihin, ja täytyy myöntää, että Na'Vin kokoonpano on päihitettävissä.
NA'VI KÄY SCYTHEN KIMPPUUN AGGRESSIIVISESTI ALKUPELISSÄ
He etsivät tilannetta, josta saisivat tapon.
He löytävät Hyhyn.
Alapolku pidetään kurissa.
Sven tainnutetaan. Sven kuolee.
LighTofHeaveN auttaa, mutta Dendi tekee tappavan osuman.
Na'Vi hallitsee tätä finaalia.
Nyt Na'Vi tarttuu tilaisuuteensa.
He yrittävät päättää pelin siihen paikkaan.
Ja hy sanoo GG, he luovuttavat pelin.
Na'Vin pelaajat hyppäsivät pois tietokoneidensa äärestä.
He eivät malta olla aloillaan.
He voittivat pelin.
Na'Vi pääsee mestaruusotteluun pelaamaan miljoonasta dollarista.
NA'VI ETENEE FINAALIIN
Scythe joutuu taistelemaan häviäjälohkon voittajia vastaan.
VIELÄ YKSI HÄVIÖ, NIIN SCYTHE TIPPUU TURNAUKSESTA
Menetimme itseluottamuksemme ottelussa Na'Via vastaan.
Se oli kova pettymys meille.
Se peli oli elämäni käännekohta, sillä opin, että elämässä voi luottaa vain itseensä…
en siis tarkoita sitä, etteikö muihin voisi luottaa, mutta kuten sanoin, ainut henkilö, johon voit luottaa, olet sinä itse.
Medford, Oregon
Pelimaailmassa tahtoisin ensimmäisen sijan...
Minä tavallaan seuraan äitini jalanjälkiä.
Hän uurasti paljon saadakseen sen, mitä halusi, ja tietyllä tapaa haluan itsekin tehdä niin.
Haluan tehdä töitä haluamani eteen.
Minulla kun ei koskaan ollut isää.
Joten jos minulla oli jotain kysyttävää, minun oli kaikista luontevinta puhua äidilleni.
Hän vaikutti elämääni kaikista eniten.
Kun hän tulee kotiin töistä, hän ei malta odottaa kertoa, kuinka hän voitti suuren oikeudenkäynnin.
Ja olen aina hänestä ylpeä, kun hän voittaa niitä, koska tiedän, miten tärkeää se on hänelle.
Syvällä sisimmässäni ajattelen aina, että jos teen parhaani ja voitan turnauksen,
voin viimeinkin osoittaa, että tästä on minulle hyötyä.
ONLINE KINGDOM ON PUDOTUSUHAN ALLA
Voittajajoukkue taistelee seuraavaksi EHOMEa vastaan, häviäjät putoavat turnauksesta kokonaan.
EHOME vaikuttaa todella vahvalta tällä hetkellä.
Meillä oli paremmat loppupelin sankarit, parempi tiimityö.
VOITTAJA VARMISTAA 6. SIJAN JA ANSAITSEE 35 000 DOLLARIA
Meidän täytyi vain hallita puskemisia.
Online Kingdom on nyt hajaantunut!
Santa on tainnutettu! Slithereen Crush osuu myös.
He aikovat napata Windrunnerin.
Kuoleeko hän? Kyllä kuolee!
Peli on 2-0 Online Kingdomin hyväksi.
Moscow 5 ei aloittanut peliä oikealla jalalla.
Mutta vaikka Online Kingdomin alku näyttikin lupaavalta...
Olimme niin lähellä voittamista, kunnes teimme loppupelissä muutamia virheitä.
He suunnittelevat kimppuun hyökkäämistä.
Neljä sankaria seisoo aivan vierekkäin.
Ajoitus on huono!
Viestinnässämme on ongelmia, koska olemme kansainvälinen joukkue.
Uskoisin, että samanmaalaisilla joukkueilla on etulyöntiasema kansainvälisiin joukkueisiin verrattuna.
He yrittävät todella lujaa!
Fear tosin on pulassa.
Hänet tainnutettiin, Lacoste on tulossa.
Hän käyttää ultimatensa myös.
Ja sitten se vain hajosi käsiin.
He vain hitaasti päihittivät meidät.
Lopulta he vain murtautuivat tukikohtaamme ja tuhosivat kaikki parakkimme.
Online Kingdomilla ei todellakaan pyyhi hyvin.
Heiltä kuoli kolme.
Enigma on mennyttä.
Koko Online Kingdomin joukkue pyyhittiin kartalta.
Heidän tukikohtansa vallattiin ja Moscow 5 jatkaa turnauksessa EHOMEa vastaan.
Ja niin Online Kingdom tippui turnauksesta. Heiltä odotettiin niin paljon...
Fear ja Online Kingdom eivät päässeetkään toteuttamaan unelmaansa,
ONLINE KINGDOM PUTOSI TURNAUKSESTA JA SAI PALKINNOKSI 25 000 DOLLARIA
ja Moscow 5 jatkaa turnauksessa...
Uskon, että jokaikinen joukkueessamme oli herkällä päällä.
Voin vain kuvitella, miltä hänestä tuntui.
Jotkut ottavat häviöt henkilökohtaisemmin ja antavat kaikkensa voittaakseen.
Tuntui todella hyvältä, kun tajusi päässeensä 8 parhaimman joukkoon,
mutta hänellä oli kovemmat odotukset joukkueeltamme,
mutta saamme silti kiittää Feariä siitä, että pääsimme näinkin pitkälle.
Jos et pääse niin pitkälle kuin kuvittelet pääseväsi,
niin kyllä se harmittaa.
Olimme kaikki hyvin pettyneitä, mutta nyt kävi näin.
Kun pääsen takaisin kotiin, minun täytyy tehdä yksi suuri päätös elämässäni.
Pohtia Dotan ammattipelaamisen hyviä ja huonoja puolia, kuinka paljon voin tienata sillä,
ja kuinka paljon minun täytyy käyttää aikaani, jotta voisin panostaa siihen sataprosenttisesti.
Ainoa vaihtoehto olisi muuttaa joukkuetovereideni kanssa yhteen sellaiseen treenikämppään tai vastaavaan,
jotta voisin varmistaa kaikkien omistautumisen pelille.
Mielestäni kaikki tapahtuu syystä, ja kun asiat tapahtuvat, täytyy vain tehdä parhaansa ja jatkaa eteenpäin.
Sisimmässäni tiedän tällä uravalinnalla loppujen lopuksi olevan onnellinen loppu.
Toivon ja tiedän, että kiinalaisjoukkueet tulevat nousemaan häviäjälohkosta.
Turnauksen kolme parasta joukkuetta ovat luultavasti Na'Vi, Scythe ja kiinalainen joukkue...
jonka itse toivoisin olevan EHOME.
Tunnetasolla toivon, että EHOME voittaisi.
Hänet muutetaan siaksi!
Heidän on pakko saada tämä tappo.
Tainnutus! Weaverin Swarm! Pikku possu!
Ja kuollut on! Slardar!
820 on melkein kuollut!
Burrow Strike! Epicenter!
357! Tuplatappo Weaverille!
EHOME menettää myös FCB:n.
Moscow 5, sodan uhrit.
Pyhä piru!
Kiinassa tämä peli on uravalinta.
Olemme hermostuneita, koska meidän on pakko voittaa.
Jos emme voita tai jos häviämme ulkomaalaisille joukkueille, niin kiinalaiset fanit eivät enää luota meihin.
Lion tosin kyllä löytää hänet. Käyttää Hexin.
Finger alkoi jo. Tainnutus tulee perästä.
Maelk on pahassa pulassa.
Väärässä paikassa.
AA:n ultimate lentää sinne, mutta ei osu mihinkään.
Mania ja Sand Kingin ultimate...
Kiina vastaan muu maailma.
Oletetaan, että meidän pitääkin voittaa mestaruus.
Sanonkin heille, että tänne tullaan vain voittamaan.
Kerron sen heille joka päivä, meidän täytyy onnistua. Meidän täytyy saavuttaa tämä.
Perinteenämme on se, ettemme tuo kotiin muuta kuin mestaruuspokaalin.
Kaikki muut palkinnot päätyvät lentokentän roskikseen.
Nyt PLT. Tukijoukot teleporttaavat paikalle. FCB tainnuttaa ensiksi.
Misery ajautuu liian pitkälle yläpolulla.
GG!
Tunnen, kuinka ulkomaalaiset joukkueet todella haluavat päihittää meidät.
PLT on saanut tarpeekseen.
FCB! Juuri sopiva aika muuttua sammakoksi!
Misery räjähtää kappaleiksi!
Mutta kun he katsovat meidän pelaavan, he näkevät...
että olemme voittamattomia.
Singapore
Isäni on täällä töissä.
Isäni on tehnyt logistiikkatöitä tälle yhtiölle niin kauan kuin muistan.
Eli hän on vastannut konttien lähettämisestä.
Kun olin nuorempi, hän oli töissä 15-16 tuntia päivässä.
Hän on luopunut lähestulkoon kaikesta muusta elämässään.
Hän teki aina selväksi, että minun pitäisi panostaa elämääni ja opintoihini, etten vain päätyisi samaan tilanteeseen kuin hän.
Hän ei halua minun raatavan yhtä lujasti kuin hän.
Mutta tilaisuus olla maailman paras jossain...
sitä tilaisuutta ei usein ilmaannu.
PÄÄTÖSPÄIVÄ
KOLME JOUKKUETTA JÄLJELLÄ
Kuulin poikani sanovan,
että hän on tämän... Dotan parissa.
Hän käyttää paljon aikaa siihen, eikä saavuta mitään. Minusta se on suuri pettymys.
Hän ei käy koulussa. Pelaa tietokoneella.
Aamulla nukkumaan. Sitten tietokoneella seuraavaan aamuun asti. Sitten nukkumaan.
Koko päivän vähintään 15 tuntia tietokoneella.
Hänen elämänsä... poikani elämä on tuollaista.
Toivoisin, että poikani opiskelisi enemmän. Toisin kuin minä. En koskaan opiskellut.
Kun olin nuori, olin samanlainen kuin Han Yong (Hy), tuhlasin aikaani leikkeihin.
Mutta nyt kadun etten opiskellut.
Toivon, että poikani jatkaisi opintojaan, jotta hän saisi korkeamman koulutuksen kuin minä.
Häneen laitan toivoni.
Koska hän pääsi turnauksen viimeiseen pelipäivään,
Benedict jäi kahdesta kokeesta paitsi ja joutuu käymään viimeisen lukuvuotensa uusiksi.
Hänen joukkueensa on yhden voiton päässä mestaruusottelusta.
Haluan niin kovasti voittaa tämän.
Oletko valmis EHOMEa vastaan?
Teemme parhaamme.
Mielestäni se oli hänelle hyvä ratkaisu - mahtava ratkaisu.
Koska hän ajatteli, että me olisimme voineet voittaa.
Se on tilaisuus, mitä ei pidä jättää väliin.
Joten valmistaudu, kirjaudu sisään, verryttele, tarkista asetukset kohdilleen,
sillä aloitamme pelaamaan 4 minuutin kuluttua.
Se tapahtuu vain kerran elämässä.
Jos ohitat sen, saatat menettää sen iäksi. Et välttämättä pääse kokemaan sitä uudestaan.
Ja titaanit kohtaavat uudestaan.
SEMIFINAALIT
SCYTHE VASTAAN EHOME
EHOME vastaan Scythe.
EHOMEa vastassa joukkue, joka pudotti heidät häviäjälohkoon.
VOITTAJA ETENEE MESTARUUSOTTELUUN
Psykologinen paine on sietämätön, varsinkin joukkueen sankarivalitsijalla.
Koska hän on vastuussa joukkueensa valinnoista.
HYHY OTTAA RISKIN JA VALITSEE "SHADOW FIENDIN", PARHAITEN PELAAMANSA SANKARIN
Ei, ei, eijei.
Ei, ei. Älä sano ei!
Ei, ei. Luota minuun. Ei.
Hetki, odota hetki.
Kerro, haluatko tätä oikeasti?
Minä todella uskon...
Ne ovat Anti-Mage ja Shadow Fiend.
Sitä mieltä minä olen.
Shadow Fiend? Okei sitten. Hyhy pelaa Shadow Fiendiä.
Ja kaikki tietävät, miten Shadow Fiend päihitetään.
Se on todella riskialtis veto Scytheltä.
Jos Scythe päihittää heidät alkupelissä, he saavat todella paljon liikevoimaa,
mutta jos he eivät saa sitä, EHOME käytännössä rullaa itsensä mestaruusotteluun.
Hyhy, BKB:n (Black King Bar) vaikutus loppuu aivan pian,
Venomancer, upea osuma!
hy kuolee!
Pysy puissa!
Ja hän haluaa xy-:n, ottaa hänet kiinni.
Ja saa hänet tapettua.
Hei! Käskin sinua pysymään puissa!
Miksi tulit sieltä pois?
Minähän sanoin, että pysy puissa!
Mikä ultimaten käyttö! Hän jää Cogsien sisään!
Chawy haluaa käyttää Leapia, mutta mana ei riitä.
Minähän sanoin siitä.
Minähän sanoin sinulle. Ymmärrätkö?
Kaikki on kunnossa. Rauhoitu.
Käyttämällä ultiaan tuolla tavoin, hänen ei tarvitse paljastaa itseään vastustajilleen.
Hän voi vain yksinkertaisesti käydä päälle.
Sieltä hän tulee! Hyhy ei kykene käyttämään ultimateaan.
Hienoa!
Heiltä on jo kolme kuollut.
Neljäs kuoli siinä.
Anti-Mage sai tuplatapon.
Ja he suuntaavat tornille juuri nyt.
Ja Hyhy luovuttaa, hän sanoo GG—Good Game.
Scythe on saanut tarpeekseen.
EHOME jatkaa matkaansa.
Kiinalaisten toivo pysyy yllä,
SCYTHE PUTOSI TURNAUKSESTA JA SAI PALKINNOKSI 150 000 DOLLARIA
kun he ottelevat Na'Via vastaan yhden pelin takaa...
Voittaminen oli minulle todella tärkeää.
Ja kun lisätään päälle se, että tämä kaikki vaikutti opintoihini.
Joten tämä vaikutti kaikkeen.
Ja kun koko elämä murenee samaan aikaan, se on kova pala nieltäväksi.
Kaikki on muuttunut.
Joten elämä täytyy suunnitella uusiksi.
Kaikki uusiksi.
Olen oppinut paljon.
Jokaisen täytyy tunnistaa omat heikkoutensa.
Se on elämän vaikeimpia asioita.
En kykene tekemään kaikkia asioita yksin.
Joten jos yrittää tehdä kaiken omin voimin, ei se olekaan mahdollista.
Uskon oikeasti kohtaloon. Vakuutin itselleni, että voittaminen ei ole kaikki kaikessa,
koska elämässä on niin paljon monia muitakin juttuja.
Kuinka huolehdit rakastamistasi ihmisistä.
Se on minusta todella iso juttu. Todella tärkeä asia.
Se on maailman tärkein asia.
Katso nyt näitä tyyppejä.
Tämä ei ole reilua.
Kuvaa heitäkin.
Heräsin vasta. Epäreilua.
Minun kampaukseni…
on vieläkin…
täysin sekaisin.
Eikö olekin?
Minäpä en välitä.
Okei, minulla on kaikki tarvittava.
Mennään.
Nyt alkaa päätöspäivämme
The International Dota 2 -mestaruussarjassa.
Pelaamassa Na'Vi.
Heillä on yhden pelin etulyöntiasema.
Ovat hyvässä asemassa tässä mestaruusottelussa.
Kuka voittaa kokonaiset miljoona dollaria?
Na'Vi on pelannut samalla strategialla koko tämän turnauksen ajan,
eikä kukaan näytä kykenevän päihittämään sitä.
Na'Vi rakastaa 10 minuutin kohdalla alkavaa puskustrategiaa
ja yrittää päättää pelin 15 minuutin kohdalla.
Nämä strategiat ovat hyvin hienovaraisia, sillä jopa yksikin epäonnistuminen voi
tehdä loppupelistä hyvinkin vaikean.
EHOME tunnetaan vahvasta puolustuksestaan,
joten jos joku pystyisi pysäyttämään Na'Vin rynnäkön, se olisi EHOME.
Joten pannaanpa peli pyörimään.
Pelaajat valitsevat sankareitaan,
miljoonan dollarin valinnat.
Na'Ville riittää kaksi erävoittoa.
EHOME tarvitsee kolme.
Käyttäen klassista kolmen ydinsankarin strategiaa,
EHOME kykeni selviytymään Na'Vin rynnäköstä alussa.
Kaikki on Dendistä kiinni.
PLT teleporttaa sisään.
Dendi perääntyy tornillensa.
Pääseekö hän karkuun?
X!! Kyllä, se on siinä.
357:n Venomancerin tappava osuma katkaisee Dendin pakomatkan.
Aina kun näkee Dendin pelaavan, hän näyttää pelaavan mallikkaasti,
eikä hän yleensä häviä polkuaan.
Dendin kärsimättömyydessä on se ongelma,
että kiinalaiset joukkueet ovat kärsivällisiä.
He odottavat, että viholliset tekevät virheen,
jonka jälkeen he käyttävät näitä tilanteita omaksi edukseen.
Keskellä tapahtuu taas. Taistelu alkaa Gushilla.
357, PLT, kaikki ovat nyt Dendin kimpussa.
Nyt on paha paikka.
Na'Vin pelaaminen oli aika lailla riskien ottamista.
Dendi on lukittu täysin.
Eikä hän ole saanut yhtään tappoa.
Nyt Na'Vi yrittää rynniä tukikohtaan sisälle.
Tarkkailkaa Artstyleä. Kolmostason torni. Nether Swap!
Artstyle on täysin väärässä paikassa!
Doom on siellä myös! Molemmat käyttävät BKB:nsä!
LighTofHeaveN käyttää Ravagensa, mutta se ei vaikuta EHOMEen.
Pudge kuolee.
He haluavat, että heidän kimppuunsa käydään.
Na'Vin on peräännyttävä.
He huomaavat pienimmätkin virheet, joiden avulla sitten voittavat koko pelin.
NA'VI EI VOI KUIN SANOA "GG"
Na'Vi sanoo "GG"!
EHOME riemuitsee. Na'Vi on aivan ymmällään.
He hallitsivat koko turnausta tähän asti ja EHOME vie ensimmäisen pelin kirkkaasti.
Se oli Na'Vin ensimmäinen häviö koko turnauksessa.
He olivat voittamattomia mestaruusotteluun asti.
Me pidämme nyt 15 minuutin tauon ja palaamme ihan pian takaisin.
Na'Vin täytyy nyt koota itsensä.
EHOMEn ei tarvitse tehdä muuta, kuin jatkaa samaan upeaan malliin...
Upeaa pelaamista heiltä!
Kaikenlaiset häviöt harmittavat minua.
Dendin koti Lviv, Ukraina
Yritimme koota perhepotretteja tähän.
Tässä on äiti ja isä.
Ja tämä on kyllä lempikuvamme.
Lapsuuteni ei ollut ruusuilla tanssimista, ja isämme työskenteli kaikkien meidän elättämiseksi.
Mutta hän auttoi meitä joka kerta, jokaisen ongelman kanssa.
Minun tarvitsi vain pyytää, niin hän teki mitä tahansa vuoksemme, niin minun, Katyan kuin Danilinkin vuoksi.
Mutta Danil ja isä olivat kuin ystäviä.
Mieheni oli tosiaan
innokas kalastaja.
Danil oli ikään kuin hänen oppipoikansa.
Danililla oli samanlainen itsehillintä kuin isälläni.
Hän saattoi katsella tuntikausia kohoa, joka ei liikkunut mihinkään.
He saattoivat istua hiljaa tuntikausia ja vain nauttia toistensa seurasta.
He ymmärsivät toisiaan ilman sanoja.
Eräänä päivänä olin menossa kalaan, mutta isä ei koskaan tullut paikalle.
Ja kun saavuin kotiin, kello oli jo paljon.
Hänellä oli huono olo.
Hän meni sairaalaan. Hän päätti...
jäädä muutamaksi viikoksi, ja häneltä tutkittiin kaikki.
Ja...
syöpä.
Se oli suuri järkytys, sillä hän oli todella laiha.
En voinut käsittää, että se oli isäni.
Olimme aivan varmoja, että kaikki kääntyisi parhain päin.
Mutta kaikki tapahtui hyvin nopeasti.
Olin allapäin,
ja itkin kovasti.
Olin pettynyt siitä, kuinka en voinut sanoa hänelle useaan otteeseen, miten paljon rakastin häntä.
Sen jälkeen, kun hänen isänsä nukkui pois, hän ei ole käynyt kalassa kertaakaan.
Ei kertaakaan.
Se on nyt kaikki mennyttä aikaa.
Istuin tietokoneella enemmän siksi, koska en voinut ajatellakaan sitä.
Se vei ajatukset muualle.
Se itse asiassa käynnisti tämän kaiken.
Kannusti pelaamaan enemmän.
Ja ehkä se on yksi syy pelaamiselleni.
Ehkä en pelaisi laisinkaan.
Danilin ja äitini suhde kasvoi voimakkaammaksi niinä päivinä.
He tukevat toisiaan.
Ja he ovat hyviä ystäviä.
Minusta tämä on todella tärkeää Danilille.
Viisi vuotta sitten en välittänyt monistakaan asioista.
Nyt pohdin asioita paljonkin.
Kun jokin kaataa sinut, sinun täytyy oppia nousemaan pystyyn.
Joten yritän nyt opetella sitä.
Pystyyn nousemista.
Tämä on elämäni tärkein hetki, koska mikään muu, mihin olen keskittynyt, ei ollut hyödyllistä.
Ja nyt minulla on mahdollisuus voittaa tämä koko turnaus perheelleni.
Seuraamme tällä hetkellä EHOMEn ja Na'Vin välistä mestaruusottelua.
Na'Vi hävisi yhden pelin EHOMEa vastaan ja tilanne on 1-1.
Eli molempien joukkueiden tulisi voittaa vielä kahdesti saadakseen miljoona dollaria.
Koska valintamme tällä kertaa olivat erilaiset, koimme olomme aivan passiivisiksi.
Monet ajattelivat, että koska hävisimme ensimmäisen pelin, häviäisimme toisenkin pelin.
Meiltä hieman katosi siinä vaiheessa peli-into.
Meidän täytyi todella yllättää erikoisella valinnalla.
Meiltä puuttui jotakin.
Valitsimme Enigman vahvistaaksemme joukkuetaisteluita.
Viisi viittä vastaan.
Se oli ainoa jäljellä oleva sankari, enkä koskaan ollut pelannut sillä aikaisemmin.
Sitten sanoimme, että "Anna palaa, Dendi!"
Ja hän vastasi, että "En ole koskaan pelannut tällä!"
"Mutta mä hoidan, mä hoidan!"
Joten otimme riskin sen kanssa,
ja otimme sen riskin, ettei hän osaakaan pelata tätä sankaria.
Näyttäisi siltä, että Dendi menee alapolulle Enigmallaan.
Siitä tulee hänelle hyvin vaikea polku...
Na'Vi hävisi jo yhden pelin.
Ja nyt he pelaavat sankarilla, jolla he eivät ole tottuneet pelaamaan.
EHOME selvitti Na'Vin strategiat. Selvitti, miten niitä vastaan kuuluu pelata.
Ja pitäydyn sanomassani ja uskon yhä, että EHOME voittaa.
Äärimmäisen rohkea veto Dendiltä,
kun panoksena on kuitenkin miljoona dollaria joukkueelle.
Se oli todella typerää. Aivan hullua.
Dendi on todella pahassa pulassa.
Hän on kiipelissä.
Raketit tulossa kohti.
FCB sukeltaa tornin alle, osuu tainnutuksellaan.
Tinker sulattaa hänet Laserilla kuoliaaksi.
FCB sai maksaa hengellään.
Sitten teimme pieniä virheitä.
Meillä oli sellainen kilpikonnamainen strategia.
Hyvin, hyvin passiivinen.
Se ei ole meidän tapaistamme.
Puppey ja Dendi vain haluavat lähteä käpälämäkeen.
820! Upea Fissure!
PLT on siellä yhä!
Echo Slam myös!
Upeaa pelaamista EHOMElta.
Tiedän, että jos kuolen, en kuole turhaan.
X!! keskipolulla…
Force, Rocket, Laser.
Se riittää!
Dendi kuolee keskipolulla.
Joskus voi käydä niin, että itse kuolet, mutta joukkuetoverisi saavat enemmän tappoja.
EHOME haluaa yhä puskea keskeltä läpi...
He eivät olleet valmiita Dendin Enigmaa varten.
Hyvin kärsivällinen Enigma.
Maailman kärsivällisin Enigma.
Puppey on paikalla.
Kuin myös Dendi.
He haluavat kunnollisen Black Holen.
BLACK HOLE!
EHOME menettää kolme jäsentään.
Tällä hetkellä Na'Vi on etulyöntiasemassa.
On todella vaikuttavaa, miten hän pystyi muuttamaan pelityyliään.
Sinulla yksinkertaisesti täytyy olla munaa.
Hän pelkäsi häviämistä.
Siksi hän oli niin kärsivällinen ja teki kaiken oikein.
Heidän strategiansa oli samanlainen, kuin mikä EHOMElla oli viime pelissä.
Na'Vi päihitti heidät "loppupelissä."
Ja se taisi todellakin murskata EHOMEn itseluottamuksen.
Ja EHOME sanoo "GG."
Na'Vi voittaa tämän pelin.
Ja he ovat yhden voiton päässä miljoonasta dollarista.
Me hädin tuskin voitimme toisen pelin.
Kiinalaisia joukkueita yleensä pelätään heidän "loppupelinsä" potentiaalista.
H-hetki on käsillä.
Hanskat riisutaan käsistä.
EHOME, heidän mestarilliset tietonsa, kokemuksensa ja päätöksensä,
asettuvat Na'Via vastaan.
Ja Na'Vin viimeinen sankarivalinta on Puck.
Hyvin liukas sankari jo valmiiksi.
Jälleen kerran heillä on paljon aggressiivisia sankareita.
Na'Vin LighTofHeaveN pelaa taas Beastmasterina,
ja Dendi pelaa Puckia tällä kertaa.
Jos Na'Vi voittaa tämän pelin, he voittavat koko turnauksen.
Titaanien taisto parhaimmillaan.
Tätä peliä ei voi jättää väliin.
X!! tulee lähemmäksi.
He saavat tämän tapon.
Dendissä on Doom.
X!! vetää hänet luokseen! Koko EHOME kääntyy häntä vastaan.
Lich kuolee siinä.
FCB juoksee pakoon.
XBOCT jahtaa häntä kiihkeästi.
Se saattaa riittää. Hieman lisää vahinkoa.
Storm! X!! Pitkä loikka taisteluun.
Dendi käyttää Orbia päästäkseen korkeammalle.
FCB! Dendi käyttää Riftinsä.
Saako hän tapon? Pakomatka alkaa.
Kyllä, tappo tulee. Dendi saa sen viimeisellä hyökkäyksellään.
EHOMEn on nyt pakko siirtää joukkojaan alas.
Na'Vi on jo luolassa.
He yrittävät viidestään saada Roshania tapetuksi.
Dendi! Hän hyppää pois!
Hän käyttää Dream Coiliaan... ja nappaa heidät!
Hän saa EHOMEn kiinni! Hän pitää heitä paikoillaan keskipolulla.
Na'Vi on jo poistumassa luolasta.
He tulevat auttamaan Dendiä.
Ja sitten me vain tuhosimme heidät kaikki.
Nyt he ovat kolmostason tornin luona.
He puskevat sen alas. Kyllä, se tuhoutuu.
EHOME yrittää epätoivoisesti puolustaa,
mutta Na'Vi jatkaa hyökkäystään.
Keskitorni on jo puskettu alas.
Nelostason torni tuhoutuu.
Ja tällä hetkellä loput Na'Vista on syöksymässä sisään.
He syöksyvät miljoonaan dollariin.
Ja he saavat ne!
EHOME luovuttaa ja sanoo "GG."
Na'Vi voitti juuri miljoona dollaria.
EHOME vie kotiinsa 250 000 dollaria sijoittuessaan toiseksi.
Mutta Na'Vi voittaa mestaruuden!
On olemassa kilpaurheiluhistorian tähtihetkiä,
ja tämä on yksi niistä. Täällä Kölnissä.
Ja voittajajoukkue Na'Vi
on juuri tehnyt historiaa.
Hypin sohvallani ja kiljuin hulluna,
koska olin maailman onnellisin tyttö.
Veljeni voitti juuri miljoona dollaria!
10 vuoden kuluttua, kun muistelemme näitä pelaajia,
voimme sanoa, että heistä tämä kaikki alkoi.
Näin tämä kaikki alkoi.
He näkivät paljon vaivaa
ja ottivat ison riskin.
He näyttivät kyntensä.
Ja siten he saivat koko pelialan huomion,
josta voimme jatkaa.
Näyttäisimme koko maailmalle, mitä teemme.
Ja ties kuinka suuri juttu tästäkin tulee siihen mennessä.
Olemme edistyneet jo huimasti.
Mitä suurempi joukko tietää tästä, siitä tulee entistä yleisempää
ja se muuttuu erikoisharrastuksesta yhteiskunnan hyväksymäksi.
Uskon, että 15 vuoden päästä kilpapelaaminen on suositumpaa kuin jalkapallo.
Suositumpaa kuin mikään muu.
Ne, joiden kuvittelet pelaavan aivan liian paljon videopelejä,
voivatkin mahdollisesti ansaita isona 250 000 dollaria vuodessa palkkana.
Lentää ympäri maailmaa kannattajiensa tukemana.
Pelaaminen on maailman suurin viihdeteollisuus.
Joten jos olet tähti,
olet mahdollisesti yksi maailman isoimmista tähdistä.
Jos pelaaminen jatkaa kasvuaan eksponentiaalisesti, niin 5 tai 10 vuotta voi tuoda suurenkin muutoksen.
Ajattelutapojen muuttaminen ei ole koskaan helppoa.
Joten siinä menee oma aikansa.
Kun nykyajan pelaajat saavat lapsia,
he ymmärtävät lapsiensa pelaamista, ja
silloin vasta koko teollisuus räjähtääkin nousuun.
"Ainoa asia, minkä elämässä voit saavuttaa ilman vaivannäköä, on epäonnistuminen."
Viikkojen uurastuksen jälkeen, paikallinen mies johti verkkopelijoukkueensa alansa huipulle,
päätyen kahdeksan parhaan joukkoon kansainvälisessä pelikilpailussa Saksassa.
Kyllä, hän on selkeästi ylpeä minusta.
Tai siis, hänellä oli kamera esillä...
ja kysyin: "Miksi otat kuvan televisiosta?"
Tiedän, että hän on fiksu. Hän on juristi, joten...
Mutta loppujen lopuksi uskon, että hän ymmärtää tilannetta paljon paremmin
ja tulee tukemaan minua jatkossa enemmän,
joten kaikki päättyi hyvin.
Fear asuu nyt San Franciscossa ja on Evil Geniuses -joukkueen kapteeni.
Turnauksen jälkeen hän osti uuden pöydän.
Tottakai petyimme tappiostamme.
Hieman sekalainen tunne - olemme sekä iloisia että surullisia 3. sijasta.
Koin kaikkien näiden tunteiden vuoksi,
että minun kuuluisi jakaa ne hänen kanssaan.
Ja silloin tuli selväksi, että minun oli pakko saada hänet takaisin.
Turnauksen jälkeen etsin hänet käsiini,
juttelin asiat hänen kanssaan läpi, ja päätimme aloittaa seurustelun uudelleen.
Ja asiat menevät nyt mallikkaasti.
Minä rakastan häntä.
Hänellä oli todella suuri rooli tässä kaikessa,
mikä on tehnyt minusta sen, kuka olen.
Hyhy tähtää nyt liiketalouden maisterin tutkintoon. Hän rahoittaa opintonsa turnausvoitoillaan.
Viikko sitten minulla oli 3 000 seuraajaa.
Olin iloinen.
Sitten se kasvoi räjähdysmäisesti 8 000 seuraajaan.
Mutta kyse ei ole siitä numerosta.
Vaikka heitä olisi vain yksi tai kaksi, olisin tyytyväinen.
Näkyviä numeroita ei tarvitse olla lainkaan. Näin minä ajattelen.
Minusta tuntuu, ettei isälläni ollut aikaa ymmärtää Dendin tekemisiä.
"Dendi - Dota 2 -miljonääri"
Menetimme hänet aivan liian pian.
Ja jos hän nyt voisi nähdä Dendin, olen varma, että hän olisi ylpeä pojastaan.
Dendistä on tullut yksi tunnetuimmista ammattilaispelaajista tänä päivänä.
Hänellä on enemmän seuraajia Twitterissä kuin Ukrainan jalkapallomaajoukkueella.
Erityiskiitokset vapaaehtoiskääntäjillemme, jotka käänsivät tekstitykset suomeksi Steam Translationin kautta
(http://translation.steampowered.com)
Petro Miikkael "Snipufin" Tissari Miikka "Dragory" Virtanen
Joni "Jajiko" Ikonen Joni "Asplode" Pesonen
Simo "Dr. Cat" Rintanen